**2.GAIA: GIZARTE-BABESA HISTORIAN ZEHAR**

**1. GIZARTE EKINTZA ANTZINAROAN**

**Grezia**

Greziak justizia, berdintasuna eta askatasunaren alde egin zuen. Lehenbizi, platonek aberatsen eta pobreen arteko oreka defendatu zuen eta haren ustez, gizarteko kide guztiei oinarrizko beharrizanak asetzeko jabetza ziurtatu behar zitzaien.

Greziako gizartean, hala ere, hiru gizarte- maila bereizten ziren: herritarrak (gizon helduak), herritarrak ez zirenak (greziarrak ez zirenak, haurrak eta emakumeak) baian haien babesa jasotzen zutenak eta esklaboak. Beraz, Greziak ekonomikoki esklaboak mantendu zituen, nahiz eta haiei emandako tratua hain txarra ez izan.

Azkenik, pobreziari buruzko kezka zegoen eta aurre egiteko neurri batzuk proposatu ziren. Administrazioak ere kezka erakutsi zuen eta jai publikoetan janaria ematen zitzaien pobreei. Hala ere, eskaleak ez zeuden ongi ikusita (alferrak) eta pobreen artean bereizketa bat egiten zuten: laguntza merezi zutenak eta merezi ez zutenak.

Laguntza emateko zenbait instituzio ere sortu ziren: ospitaleak, orfanatoak eta abar.

**Erroma**

Erromak esklabotasunaren alde egin zuen eta haiekiko zuten tratua oso txarra zen. Horregatik, matxinada asko sortu ziren (ezagunena= Espartacorena) hori ekiditeko. Poliki- poliki zenbait arau ezarri zituzten tratu hori nolabait kontrolatzeko.

Bestalde, Erromak ahalegin handia egin zuen ondareak birbanatzeko, hau da, dirutza handia gastatu zuen pobreak, zaharrak eta baliaezinak mantentzeko eta babesteko. Erromako ongintzak bezero- sistema eduki zuen.

**2. GIZARTE EKINTZA ERDI AROAN**

Europako Erdi Aroan gorabehera ekonomiko ugari eman ziren eta horrek miseria egoera larriak sortzea ekarri zuen. Ondorioz, pobre kopurua ere asko handitu zen eta haietako asko profesional moduan jardun zuen, horregatik gero benetako pobreak eta profesionalak bereizten saiatu ziren.

Hasiera batean, eliza pobreen alde egin zuen baina geroago, pobrezia ideologikoki justifikatzen saiatu zen. Jainkoa zen garaiko gizartearen ardatza, hortaz, jainkoaren erabakia zen pobreak egotea eta haiek laguntzea. Laguntza emateko zenbait modu sortu ziren:

1. **Limosna:** aberatsek burutzen zuten elizetan eta hasieran bakarrik jakiak ziren baina geroago dirua ere banatzen zen. Limosnaren erabilera asko zabaldu zen eta betebehar erlijioso moduan ezarri zen baina, gizarte hierarkia justifikatzeko tresna bezala ere erabili zen, hau da, aberatsak pobreak mantentzeko beharrezkoak zirela justifikatzeko.
2. **Instituzioak:** Bi nabarmendu daitezke:

* **Kofradiak:** lanbide bereko langileak batzen zituen babes soziala eta espirituala emateko. Laguntza eskaintza handia ematen zuten.
* **Ospitaleak:** hasieran erlijioari loturik sortu ziren. Edozein pertsonarentzat harrera egoitza ziren eta denborarekin, zabalduz eta handituz joan ziren. Handitze horrekin batera espezializatuz joan ziren.

1. **Xedapen legalak:** Erdi Aroan agertzen dira lehenengo aldiz, batez ere pobrezia arautzea helburu zutenak. Pobreen fitxak egin ziren.

Alemanian XIV. mendean pobreziaren inguruko arauketak agertu ziren.

**3. GIZARTE EKINTZA ERRENAZIMENDUAN (XV eta XVI)**

Urte hauetan ekonomiaren hobekuntza handi bat eman zen Europan eta honekin batera, merkatuak ere asko hazi ziren. Egoera honek eraginda, aberastasun handiak lortu zituzten bi gizatalde nagusi agertu ziren: merkatarika eta industrialariak.

Hauek gizarte boterea eskuratu zuten eta etika berri baten alde egin zuten: mundu ikuskera arrazionalago eta praktikoago baten alde. Lanari izugarrizko garrantzia eman zioten eta pobreziatik ateratzeko irtenbide bezala ikusten zen.

Aldaketa garaia izan zen eta pentsamendu ezberdinen arteko eztabaida ugari sortu ziren.

**XVI. mendeko pobreziari buruzko jarrerak Espainian**

XVI. mendean pobreziak arazo asko sortzen ditu eta eskaleak gero eta ugariagoak dira. Hirietako askok neurriak hartu zituzten haien kontra. Bestalde, gizarte laguntzari buruzko legeak berritzen dira, adibidez, Karlos V.ak ospitaleak zentralizatu zituen eskaleak hobeto kontrolatzeko. Hemen Vives eta beste autore batzuen ideia erreformatzaileak nabarmendu ziren baina 1545ean Trentoko Kontzilioa egiten da eta idei erreformatzaile horiek guztiz gelditzen dira.

|  |  |
| --- | --- |
| **DOMINGO DE SOTO** | **JUAN DE ROBLES** |
| * + Erdi Aroko arauekin jarraitu nahi zuen eta hirien arau berriak salatu zituen.   + Pobrean askatasunaren alde egin zuen eta limosna mugatu nahi zuten arauen kontra.   + Pobre izatea ez zen zerbait lotsagarria.   + Sotok zihoen pobreak ezin zirela sailkatu, pobre izatea ez baitzegoen norberaren esku. Pobre gehienek ez zuten ez errementarik ez prestakuntzarik lana egiteko. | * Hirien erreformen alde egin zuen. * Pobreen arazoa administrazio publikoaren arazoa litzateke, arazo publikoa beraz eta ez erlijiosoa. * Administrazioak eskekotasunarekin bukatu behar zuen baina ez errepresioaren bidez, baizik eta laguntza emanez. |

Eztabaida asko sortu ziren eta ideia tradizionalak gailendu ziren. Baina, XVI. mendearen amaieran proposamen berriak gailendu ziren.

* **Miguel Giginta:**
* Bi ikuspegiak uztartu zituen.
* Erruki etxeak egitea proposatzen du (pobreak lan egin dezakete edo behintzat ikasi eta aterpea badute), krisi ekonomiko garaian daudelako eta pobrezia geroz eta zabalduagoa dagoelako. Hortaz, aurre egiteko sortutako instituzioek ez dituzte baliabide nahikorik eta ez dira guztiz eraginkorrak.

**Laguntzaren erreforma udaletan**

Pobreziaren inguruko asko hazi zen XVI. mendetik aurrera. Ondorioz, pobreak laguntzeko neurriak ezarri ziren eta baita laguntza merezi ez zuten eskaleak zigortzeko neurriak ere. Udalek ez ezik, estatuek ere parte hartzen dute.

Alde batetik **neurri errepresiboak** ezarri ziren:

* 15. mendean, Augsburgon kanpoko eskaleak kanporatu ziren eta bertakoei astegunetan limosna eskatzea debekatu zitzaien. Gainera, kanpoko eskaleak bakarrik 3 egun egon zitezkeen.
* Parisen eskaleak atxilotu ziren.

Emaitzak txarrak izan ziren eta arazoak handitu egin ziren, ondorioz, ongintza garatzeko erreforma proposatu zen:

* Eskale gisa ibiltzeko debekua.
* Gaixorik ez zeudenak lan egin beharko zuten.
* Laguntza arrazionalizatu zen eta pobreei fitxak egin zitzaizkien. Lana zutenek ezin zuten laguntza eskatu.
* Laguntzarako dirua horretarako pentsatutako zergetatik atera behar zen. Limosna kolokan jarri zen eta diru- iturri iraunkorrak bilatzen ziren.

**Ingalaterrako pobreentzako legea**

Urte haietan pobrezia asko handitu zen eta zerga bereziak bildu ziren horri aurre egiteko, bestalde ikuskariak izendatu ziren gai horretaz arduratzeko.

Benetako urratsa 1601ean gertatu zen, Poor Law izeneko legea ezarri zenean:

* Gobernuak gizarte betebeharra zuen pobreekiko.
* Udalek, bertan jaiotako eta 4 urtez bertan bizitako pobreei laguntza ematea nahitaezkoa zen.
* Workhouses izeneko neurrian, pobreek lana egiten zuten eta trukean laguntza jasotzen zuten.
* Pobreziari aurre egiteko sistema nazionala sortu zen eta horrek eragina izango du XX. mendera arte.

**4.GIZARTE EKINTZA XVIII. MENDEAN: ILUSTRAZIOA**

Mende honetan aldaketa asko eman ziren batez ere idei filosofikoetan, gizakiaren garapen eta ahalmenetan sinesten zen batez ere. Ondorioz, pobrezia ikusteko modua ere aldatu zen, adibidez, Frantziako Iraultzan, Gizonaren eta herritarren eskubideen aldarrikapena egin zen eta gizonen arteko berdintasuna aldarrikatzen zen.

* **1790 biltzar komitea:** baliabiderik gabeko gizakiak egotea gizartearen eskubidee bortxaketa bat litzateke.
* **1793 lanerako eskubidea:** eta lanik ez bazegoen, laguntza jasotzeko eskubidea.
* **1794:** Gizarte segurantza moduko bat sortzen da nekazarientzako eta bestalde, ospitaleak nazionalizatu.

Hurrengo urteetan idei interesgarriak azaldu ziren.

**Ilustrazioaren ondarea Espainian**

18. mendea Espainian ere berrikuntza handietako mendea izan zen eta aldaketak gizartean zuzenean islatu ziren. Faktore askok izan zuten eragina, Borbonek tronua hartzea, aurrerapen ekonomikoak eta abar. Batez ere elite intelektualek paper garrantzitsua izan zuten hainbat lekutan sortutako Lagunen Elkarte Ekonomikoaren bidez.

Pobrezia lanaren ikuspegitik lantzen hasi zen. Pobreziarekin amaitu nahi zen baina ez beti laguntzeko helburuarekin, baizik eta estatuaren aberastasuna handitzeko, pobreak pertsona produktibo bihurtzeko asmoarekin. Beraz, karitatea eta limosna debekatzen dituzte alferrek lan egin dezaten.

Pobreen arteko bereizketa egiten zen, lan egin nahi zutenak eta ez zutenak lan egin nahi. Bigarren talde hau arazo publikotzat jotzen zen eta errepresioaren bidez zigortzen zen. Batez ere mende honetan ordena publikoa mantetzea eta lan esku merkea lortzea izan ziren helburu nagusiak.

Karlos III.aren erregealdian pobreziari aurre egiteko neurriak hiru ildotan agertu ziren:

* **Errepresioa:** alferren jazarpena eman zen langile produktibo bihurtzeko asmoz. Gaur egun ere, kutsu horretako elkarteak baditugu, adibidez, hospizioak edo espetxeak, aterpea ematen zaie baina zigorra beti dago presente eta azken finean, erakusten dena da lan egiteak duintasuna ematen duela.
* **Laguntza:** Auzoko diputazioak dira nabarmentzekoak non etxez etxeko laguntza bultzatzen zen. Baina, azkenean ere kontrol kutsua nabarmendu zen askotan hospizioekin mehatxatzen zituztelako.
* **Gizarte aurreikuspena:** Montepío izeneko erakundeak nabarmendu ditzakegu hemen, laguntza sustatzen zen baliaezintasunak zituzten pertsonentzat, gaixoentzat eta abar. Hilero kuota bat ordaintzen zen eta bakarrik ordaintzen zutenek parte har zezaketen, hortaz, eragin partziala izan zuen gizartean eta nolabait erakunde pribatua zela esan genezake bakarrik dirua zutenek ordaindu zezaketelako.